
1. Valg af dirigent
Bent Johnsen blev valgt.

2. Aflæggelse af bestyrelsens beretning
Søren aflagde bestyrelsens beretning:
Der er i år sket det lidt mærkelige at vi sidst på foråret skiftede formand. Lea ønskede at hellige sine kræfter ved juniorerne og trådte til bage, og jeg overtog hvervet som fungerende næstformand.
Hvor formanden sidste år kunne fortælle om medlemsfremgang, må jeg desværre konstatere at der i år har været tilbagegang, det sidste jeg har hørt er så vidt jeg husker ca- 110 betalende medlemmer. Dette til trods for at vi gennem flere år ved deltagelse i forskellige arrangementer f.x. strandtennis har forsøgt at finde nye medlemmer. Tilbagegangen findes nok på alle medlemsgrupper undtagen panterne.
Der har været over 50 pantere i gang både sommer og vinter.  Der har været arrangeret tennistur til Sardinien i sep/ okt sidste år med 29 personer. Der har været panterturnering i sommer med deltagelse fra Felsted og Broager. Så det tyder alt i at på stor aktivitet.
Sommeren har jo tilsmilet os med godt vejr og motionisterne har så vidt jeg har hørt og selv har set haft en meget fin træningssæson, hvor alle har været glade for at træningen har været ændret noget i forhold til tidl. Ikke en eneste aflysning pga regn i modsætning til sidste år.
Voksenintroduktion var ikke så vellykket i år som sidste år, ialt 3 deltog, hvilket dog gav 3 nye medlemmer.
Flere hold har deltaget i DGI, hvordan det er gået dem, må jeg erkende jeg p.t. ikke ved. I starten gik de interne motionistturneringer lidt trægt, men så tog pokker ved panterne der meldte sig i stort antal, så der er blevet spillet mange kampe. Det er i skrivende stund ikke gjort op hvem der har vundet de forskellige grupper.
I vintersæsonen deltog 15-20 juniorer i indendørs minitennis. I udendørs træning har der i forhold til sidste år været et fald i aktive medlemmer, til trods for at træningen er søgt gjort mere spændende ved opdeling i 3 niveuaer. Der er afholdt 3 DGI stævner i Aabenraa for juniorer.
I turnering for U 16 piger har været tilmeldt 2 hold. Det ene bestående af Helene Kølby Damgaard, Lea Svan Sørensen og Anne Kathrine Matthiesen vandt sølv ved jyske mesterskaber.  Hjerteligt tillykke, skal vi ikke give dem 1 hånd.
Af aktiviteter kan også nævnes ladies cup som atter i år blev afholdt sidst i august med vist ca. 20 deltagere, med succes.
Vi har haft lidt diskussion med Aabenraa Kommune om vedligeholdelse af baner og omgivelser, de nye hegn på bane 6-7 hvor bl.a.  blender ophængning har været et stort problem.  Problemerne synes dog nu løst og vi havde for ca. 1 måned siden et godt møde med den kommunale forvaltning og håber og regner med et fortsat godt samarbejde.
Vi er også i år gået over til en ny EDB portal tror jeg det hedder, med banebooking, hjemmeside og meget mere. Al begyndelse er svær, men jeg tror det bliver godt og vil da gerne her takke spec. Heidi for det store arbejde hun har ydet.
En klubfest i foråret måtte opgives pga manglende tilslutning, men nu har Torben jo så for 1 uge siden arrangeret turnering og fest- og tak for det. Vi havde en fin eftermiddag og aften.
Det synes som om det i år med det faldende medlemstal bliver svært at få balance i regnskabet, men det vil jeg ellers overlade til kasseren.
Til slut vil jeg gerne takke alle trænere og andre som gennem sæsonen har ydet et arbejde for klubben.
Beretningen godkendes.

3. Forelæggelse af det reviderede regnskab til godkendelse
Blanka gennemgik regnskab. Resultatet af regnskab for 2013 var et overskud på 4717 kr. der har i 2013 været øget udgifter til trænerløn. Dette er forsøgt justeret i 2014. Det forventes, at prognosen for 2014 vil være et lille underskud, da medlemstallet er faldende. 
Regnskabet godkendes.


4. Behandling af indkomne forslag
Der er indkommet et forslag. Bestyrelsen forslår en vedtægtsændring af §6.  Ifølge vedtægterne lyder §6 som følgende:
Foreningens højeste myndighed er generalforsamlingen, der afholdes hvert år i september/oktober og er indkaldt med mindst 8 dages varsel via annoncering i dagspressen og opslag i klubhuset.

Dette foreslås ændret til følgende:
Foreningens højeste myndighed er generalforsamlingen, der afholdes hvert år i september/oktober og er indkaldt med mindst 8 dages varsel via annoncering på hjemmesidens forside, som er offentligt til alle, samt via mail invitation til alle medlemmer og opslag i klubhus.

Forslaget godkendes. 

5. Valg af
a. Bestyrelsesmedlemmer: Jan Rasmussen, Hagen S. Clausen og Hanne Wurtzen. Alle er villige til genvalg. Alle blev valgt.
b. 2 suppleanter: Anna Marie Munk og Søren Juhl blev valgt.
c. 1 revisor: Ole Markusen blev valgt
d. 1 revisorsuppleant: Hans Jørgen Krogh blev valgt.

6. Eventuelt 
Intet

Generalforsamlingen sluttede kl.13.30













